open-index/open-wikipedia-markdown huggingface dataset:
Two the Hard Way

**Two the Hard Way** (בעברית: **שניים בדרך הקשה**) הוא אלבום האולפן היחיד המשותף של זמרת הפופ האמריקנית, שר ובעלה דאז גרג אולמן, סולן להקת האחים אולמן. האלבום שוחרר תחת שם הבמה של הצמד "Allman and Woman" (אולמן ואישה). האלבום יצא לאור בנובמבר 1977, על ידי חברת התקליטים האחים וורנר.

## רקע
לאחר שהוציאה שלושה אלבומי דיסקו-פופ שלא צלחו ביקורות או מצעדים, ניסתה שר את מזלה בסוגת הרוק באלבום הזה, אך האלבום נכשל ולא הצליח להתברג במצעדים. האלבום הוא תוצר של שילוב שני סגנונות מוזקליים שהביא כל אמן מצידו- אולמן עם רוק דרומי ושר דיסקו פופ. הסגנון המוזיקלי של אולמן נוכח בעיקר ביצירה.

מגזין הרולינג סטון פרסם ב-1979 את הביקורת: ״קשה לדמיין שילוב מתאים פחות... זו היא תחתית החבית לאחת נפילה ארוכה עבור אולמן, ועוד מאותו הדבר מאשתו שר״. עוד הוסיפו דירוג כושל ואת התיאור ״חסר תכלית״. AllMusic העניקו לו כוכב זהב אחד בלבד. האלבום היה לכישלון קופתי וכבר ב-1983 יצא מייצור ושיווק. הוא מעולם לא שוחרר לשירותי סטרימינג ולא הופץ בגרסת CD. לטענת בילבורד, שר היא הבעלים הבלעדיים לזכויות על הקלטות המאסטר של האלבום, וחברת ההקלטות לא יכולה להמשיך להפיצו בלי אישורה. עבור שר האלבום הוא חלק מרצף כישלונות מסחריים בשנות ה-70 ושנות ה-80.

את האלבום לווה בסיבוב הופעות קצר של 21 הופעות בארצות הברית בלבד.

## סינגלים
* "Move Me" - יצא לאור ב-1977, כסינגל הראשון והפותח מתוך האלבום.
* "You've Really Got a Hold on Me" - יצא לאור ב-1977, כסינגל השני מתוך האלבום.

## סיבוב הופעות
כדי לקדם את האלבום, יצאו שר ואולמן ב-8 ביולי 1977, לסיבוב ההופעות המשותף היחיד שלהם, "Two the Hard Way Tour", שהסתיים ב-4 בדצמבר 1977.

## רשימת רצועות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
מרכז התמיכה של מוזיאון הסמית'סוניאן

**מרכז התמיכה של מוזיאון הסמית'סוניאן** (באנגלית: **Smithsonian Museum Support Center**, בראשי תיבות: **MSC**) הוא מתקן לאחסון ושימור של מכון סמית'סוניאן הממוקם בסוטלנד שבמרילנד, כשני קילומטרים מזרחית לוושינגטון הבירה.

במרכז יש יותר מ-54 מיליון פריטים, המהווים כ-40% מכלל הפריטים של אוספי הסמית'סוניאן שאינם מוצגים לקהל הרחב. שאר הפריטים שלא מוצגים מאוחסנים במוזיאונים עצמם או במתקני אחסון אחרים. האוספים שוכנים בחמישה אגפים ממוספרים, המכונים "פודים" (Pods), כל אחד בגודל מגרש פוטבול בן 3 קומות לערך. הפודים כוללים שטחי אחסון של מעל 55,000 מטר רבוע. מגוון הפריטים המאוחסנים במרכז הוא נרחב. אפשר למצוא בו בעלי חיים וצמחים מיקרוסקופיים לצד עמוד טוטם בגובה של 44 מטר. הפריט הקדום ביותר המאוחסן במרכז התמיכה הוא מטאוריט מברזל המתוארך לתקופה של לפני 4.56 מיליארד שנים, ויש בו פריטים שמשומרים בטמפרטורה של 130 מעלות צלזיוס.

המרכז נוסד במאי 1983, לאחר עשר שנות תכנון ושנתיים של בנייה. הוא הושק תחילה עם ארבעה "פודים" לאחסון לצד משרדים ומעבדות. הפוד החמישי הוקם באפריל 2007 בקצה המזרחי של מרכז התמיכה וכיום הוא מאכלס את "האוספים הרטובים" – רוב האוספים הביולוגיים של המוזיאון הלאומי להיסטוריה של הטבע (כ-25 מיליון דגימות). המקום בדרך כלל לא פתוח לקהל, אם כי לעיתים מתקיימים בו סיורים מיוחדים. במרחב המעבדות של מרכז התמיכה שוכנים מכון מוזיאון הסמית'סוניאן לשימור  (MCI), המעבדות לביולוגיה אנליטית (LAB), מחלקות שונות מהמוזיאון הלאומי להיסטוריה של הטבע, הארכיון הלאומי האנתרופולוגי (NAA), ארכיון הקולנוע למדעי האדם (HSFA), היחידה הביו-סיסטמטית ע"ש וולטר ריד  (WRBU), וכן סניף ספריות מכון הסמית'סוניאן.

## ראו גם
* גני הסמית'סוניאן

## קישורים חיצוניים
* 
* אתר סניף הספרייה של מרכז התמיכה

## הערות שוליים

קטגוריה:מוזיאוני הסמית'סוניאן
קטגוריה:מרילנד
Take Me Home (אלבום)

**Take Me Home** (בעברית: **קח אותי הביתה**) הוא אלבום האולפן ה-15 של זמרת הפופ האמריקנית, שר. האלבום יצא לאור ב-25 באפריל 1979, על ידי חברת התקליטים קזבלנקה רקורדס שעסקה בעיקר במוזיקת דיסקו. זהו אלבומה הראשון של שר אשר יוצא על ידי חברת תקליטים זו.

האלבום הצליח באופן יחסי לארבעת האלבומים הקודמים של שר, שהיוו רצף של כישלונות מסחריים ולא צלחו בביקורות או במצעדים. את הצלחתו של האלבום ניתן ליחס לסינגל המוביל שלו, הנושא את אותו השם שהפך ללהיט דיסקו, וכך גם לעטיפתו הפרובוקטיבית שמשכה תשומת לב רבה. עם צאתו נכנס אל המקום ה-25 במצעד הבילבורד 200.

## סינגלים
* "Take Me Home" - יצא לאור ב-ינואר 1979, כסינגל הראשון והפותח מתוך האלבום. עם יציאתו נכנס השיר אל המקום ה-8 במצעד בילבורד הוט 100, וה-11 במצעד הסינגלים הקנדי.
* "Wasn't It Good" - יצא לאור ב-1979, כסינגל השני מתוך האלבום. עם יציאתו נכנס השיר אל המקום ה-49 במצעד בילבורד הוט 100.
* "" - יצא לאור ב-1979, כסינגל השלישי מתוך האלבום. עם יציאתו נכנס השיר אל המקום ה-87 במצעד שירי הקאנטרי הלוהטים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
I Paralyze

***I Paralyze*** (בעברית: "**אני משתקת**") הוא אלבום האולפן ה-17 של זמרת הפופ האמריקנית, שר. האלבום יצא לאור ב-28 במאי 1982, ונכשל במצעדים ובביקורות.

## רקע
האלבום הופץ על ידי חברת התקליטים קולומביה רקורדס, בשונה משלושת אלבומיה הקודמים של שר שיצאו תחת קזבלנקה רקורדס. זהו האלבום הראשון והיחיד של שר תחת קולומביה.

האלבום מכיל ניסיונות עם סגנונות מוזיקה שונים. כך למשל השיר הפותח של האלבום והסינגל הראשון ממנו, Rudy, מכיל אלמנטים של רוק קל, בעוד שיר הנושא של האלבום I Paralyze הוא שיר גל חדש מובהק. כמו כן האלבום מכיל בלדות וגם שירי פופ.

האלבום הניב שני סינגלים, שניהם כשלו במכירות ולא זכו להתייחסות מצד תחנות רדיו. לשני הסינגלים לא צולם וידאו קליפ והם לא התברגו באף מצעד מהותי. באותה השנה שוחרר שיר של שר ומיט לוף, Dead Ringer For Love אשר היה להיט בבריטניה ובאופן מפתיע לא שובץ באלבום.

האלבום זכה לביקורות פושרות ולא הצליח להתברג במצעדים. AllMusic העניקו לו שלושה כוכבי זהב. האלבום הוא האחרון מתוך רצף של שמונה שנים ושבעה אלבומים כושלים שלא צלחו מכירות או מצעדים. לאחר רצף הכישלונות, שר עזבה את עולם המוזיקה לחמש שנים והתמקדמה במשחק, ואף זכתה בפרס אוסקר לשחקנית הטובה ביותר.

## סינגלים
* "Rudy" – יצא לאור ב-6 במאי 1982, כסינגל הראשון מתוך האלבום.
* "I Paralyze" – יצא לאור ב-1982, כסינגל השני מתוך האלבום.

## רשימת רצועות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
קטגוריה:אלבומי רוק קל
Here We Go Again Tour

**Here We Go Again Tour** הוא סיבוב ההופעות השביעי של זמרת הפופ האמריקנית, שר, אשר התקיים בצפון אמריקה, אירופה, אוקיאניה. סיבוב ההופעות כלל בתוכו כ-107 הופעות בסך הכול, והוא החל ב-21 בספטמבר 2018, ונאלץ להיפסק במרץ 2020 בעקבות מגפת הקורונה.

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים.
# "Woman's World"
# "Strong Enough"
# "Gayatri Mantra"
# "All or Nothing"
# "The Beat Goes On"
# "I Got You Babe"
# "Gypsys, Tramps & Thieves"
# "Dark Lady"
# "Half-Breed"
# "Welcome to Burlesque"
# "Waterloo"
# "SOS"
# "Fernando"
# "After All"
# "Walking in Memphis"
# "The Shoop Shoop Song (It's in His Kiss)"
# "I Found Someone"
# "If I Could Turn Back Time"
# "Believe"

## ביטולי מופעים
שר ביטלה את המופע שהיה צריך להתקיים ב-21 במאי 2019, בעקבות מחלה. כמה חודשים לאחר מכן, בעקבות התפרצות נגיף קורונה-ווהאן, הודיעה שר ברשתות החברתיות שלה כי המופע שהייתה צריכה לקיים ב-12 במרץ 2020, באוקלהומה סיטי, ארצות הברית בוטל. לאחר התדרדרות המצב עקב מגפת הקורונה בכל העולם, המופע הגיע לסיומו ולא צפוי תאריך המשך.

## קישורים חיצוניים

## הערות שוליים

קטגוריה:סיבובי הופעות מ-2018
קטגוריה:סיבובי הופעות מ-2019
קטגוריה:סיבובי הופעות מ-2020
קטגוריה:סיבובי הופעות של שר
קטגוריה:סיבובי הופעות באוסטריה
קטגוריה:סיבובי הופעות באוסטרליה
קטגוריה:סיבובי הופעות בממלכה המאוחדת
קטגוריה:סיבובי הופעות שנדחו בעקבות מגפת הקורונה
Dressed to Kill Tour

**Dressed to Kill Tour** הוא סיבוב ההופעות השישי של זמרת הפופ האמריקנית, שר, אשר התקיים בצפון אמריקה. סיבוב ההופעות כלל בתוכו כ-49 הופעות בסך הכול, והוא החל ב-22 במרץ 2014, והסתיים, ב-11 ביולי 2014.

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים.
# "Woman's World"
# "Strong Enough"
# "Dressed to Kill"
# "The Beat Goes On"
# "I Got You Babe"
# "Gypsys, Tramps & Thieves"
# "Dark Lady"
# "Half-Breed"
# "Welcome to Burlesque"
# "You Haven't Seen the Last of Me"
# "Take It Like a Man"
# "Walking in Memphis"
# "Just Like Jesse James"
# "I Found Someone"
# "If I Could Turn Back Time"
# "Believe"
# "I Hope You Find It"

## קישורים חיצוניים

קטגוריה:סיבובי הופעות מ-2014
קטגוריה:סיבובי הופעות של שר
Classic Cher

**Classic Cher** הוא רצף הופעות השני של זמרת הפופ האמריקנית, שר, אשר התקיים בצפון אמריקה, אטלנטיק סיטי, היל אוקסון. סיבוב ההופעות כלל בתוכו כ-1008 הופעות בסך הכול, והוא החל ב-7 בפברואר 2017, וצפוי להסתיים, ב-19 בפברואר 2020.

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים.
# "Woman's World"
# "Strong Enough"
# "All or Nothing"
# "The Beat Goes On"
# "All I Really Want to Do"
# "I Got You Babe"
# "Gypsys, Tramps & Thieves"
# "Dark Lady"
# "Half-Breed"
# "Welcome to Burlesque"
# "Take Me Home"
# "After All"
# "Walking in Memphis"
# "(The Shoop Shoop Song (It's in His Kiss"
# "I Found Someone"
# "If I Could Turn Back Time"
# "Believe"

## קישורים חיצוניים

## הערות שוליים

קטגוריה:רצפי הופעות מ-2017
קטגוריה:רצפי הופעות מ-2018
קטגוריה:רצפי הופעות מ-2019
קטגוריה:רצפי הופעות מ-2020
קטגוריה:רצפי הופעות של שר
קטגוריה:רצפי הופעות בעמק לאס וגאס
Cher (רצף הופעות)

**Cher ** הוא רצף ההופעות השני של זמרת הפופ האמריקנית, שר, אשר התקיים בלאס וגאס, נבדה, הקולוסיאום בארמון קיסר. סיבוב ההופעות כלל בתוכו כ-192 הופעות בסך הכול, והוא החל ב-6 במאי 2008, והסתיים, ב-5 בפברואר 2011.

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:
# "I Still Haven't Found What I'm Looking For"
# "Song for the Lonely"
# "All or Nothing"
# "I Found Someone"
# "Love Is a Battlefield"
# "The Beat Goes On"
# "All I Really Want to Do"
# "Gypsys, Tramps & Thieves" / "Dark Lady
# "Half-Breed"
# "Don't Leave Me This Way" / "Take Me Home"
# "Love Hurts"
# "The Way of Love"
# "After All"
# "Walking in Memphis"
# "Let the Good Times Roll"
# "(The Shoop Shoop Song (It's in His Kiss"
# "Strong Enough"
# "If I Could Turn Back Time"
# "Believe"

## קישורים חיצוניים

קטגוריה:רצפי הופעות מ-2008
קטגוריה:רצפי הופעות מ-2009
קטגוריה:רצפי הופעות מ-2010
קטגוריה:רצפי הופעות מ-2011
קטגוריה:רצפי הופעות של שר
קטגוריה:רצפי הופעות בעמק לאס וגאס
Mamma Mia! Here We Go Again: The Movie Soundtrack Featuring The Songs Of ABBA

**Mamma Mia! Here We Go Again: The Movie Soundtrack Featuring The Songs Of ABBA** הוא אלבום הפסקול של הסרט "מאמה מיה! Here We Go Again", אשר יצא לאור ב-13 ביולי 2018 על ידי חברות התקליטים קפיטול רקורדס ופולידור רקורדס.

## רשימת רצועות

## קישורים חיצוניים

## הערות שוליים

קטגוריה:פסקולים מ-2018
קטגוריה:אלבומי שר
קטגוריה:פסקולים באנגלית
קטגוריה:פסקולי סרטים
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
Black Rose

**Black Rose** (בעברית: **ורד שחור**) הוא אלבום האולפן ה-17 של זמרת הפופ האמריקאית, שר, והראשון והיחיד של להקת Black Rose. האלבום יצא לאור ב-21 באוגוסט 1980, על ידי חברת התקליטים קזבלנקה רקורדס, והיה לאלבום האחרון של שר בחברת התקליטים הזו.

## רקע
האלבום יצא לאור תחת שם הלהקה **Black Rose** אותה הקימו שר ובן זוגה דאז, לס דיודק  ולא תחת שמה של שר. הלהקה כללה את שר כזמרת סולו, ועוד 6 נגנים. האלבום נכשל במכירות וברחבי העולם והלהקה התפרקה לאחר כשנה. האלבום הוא האלבום השישי מתוך רצף של כישלונות מסחריים של שר בשנות ה-70 ושנות ה-80. עד היום נמכרו ממנו כ-400,000 עותקים בלבד.

בשנות ה-90 הופץ האלבום מחדש באירופה על גבי תקליטור, תחת שמה ותמונתה של שר בלבד.

האלבום מבטא ניסיון שני של שר עם מוזיקת רוק, כאשר הקודם היה באלבום Two the Hard Way יחד עם בעלה דאז, גרג אולמן, סגנון מוזיקלי ששר תאמץ בשנת 1987 עם אלבום הקאמבק Cher.

## רשימת רצועות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
Prisoner

***Prisoner*** (בעברית: "**אסירה**") הוא אלבום האולפן ה-16 של זמרת הפופ האמריקנית, שר. האלבום יצא לאור ב-22 באוקטובר 1979, על ידי חברת התקליטים קזבלנקה רקורדס.

## רקע
זהו אלבומה השני של שר עבור חברת התקליטים קזבלנקה, אך בשונה מההצלחה של אלבומה הקודם, Take Me Home, האלבום הזה נכשל במכירות ולא התברג במצעדים. AllMusic העניקו לאלבום דירוג כוכב זהב וחצי בלבד. בכך ממשיך האלבום את רצף הכישלונות המסחריים של שר בשנות ה-70 ו-שנות ה-80.

בשנות ה-90 קזבלנקה רקורדס הפיצו גרסת CD לאלבום, שמשלבת יחד את Take Me Home עם Prisinor כאלבום אחד עם 17 שירים תחת השם **Cher: The Casablanca Years** (בעברית: **שר: השנים בקזבלנקה**).

## סינגלים
* "Hell On Wheels" – יצא לאור ב-15 באוקטובר 1979, כסינגל הראשון והפותח מתוך האלבום. עם יציאתו נכנס השיר אל המקום ה-59 במצעד בילבורד הוט 100.
* "Holdin' Out For Love" – יצא לאור ב-1979, כסינגל השני מתוך האלבום.

## רשימת רצועות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
Do You Believe?

****, הנקרא גם **Believe Tour** הוא סיבוב ההופעות הרביעי של זמרת הפופ האמריקנית, שר, אשר התקיים בצפון אמריקה, אירופה. סיבוב ההופעות כלל בתוכו כ-121 הופעות בסך הכול, והוא החל ב־16 ביוני 1999, והסתיים, ב-4 במרץ 2000.

## רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים.
# "I Still Haven't Found What I'm Looking For"
# "All or Nothing"
# "The Power"
# "We All Sleep Alone"
# "I Found Someone"
# "The Way of Love"
# "Half-Breed"
# "Gypsys, Tramps & Thieves"
# "Dark Lady"
# "Take Me Home"
# "After All"
# "Walking in Memphis"
# "Just Like Jesse James"
# "Heart of Stone"
# "(The Shoop Shoop Song (It's in His Kiss"
# "Dov'è l'amore"
# "Strong Enough"
# "If I Could Turn Back Time"
# "Believe"

## קישורים חיצוניים

קטגוריה:סיבובי הופעות מ-1999
קטגוריה:סיבובי הופעות מ-2000
קטגוריה:סיבובי הופעות של שר
Not.com.mercial

**Not Commercial** (נכתב כ-**not.com.mercial,** בעברית: **לא מסחרי**) הוא אלבום האולפן ה-23 של זמרת הפופ האמריקנית, שר. האלבום יצא לאור ב-8 בנובמבר 2000, על ידי חברת התקליטים איזיס רקורדס.

## רקע
שר כתבה והלחינה את האלבום בשנת 1994 לאחר שבילתה כחצי שנה בקורס לכתיבה שירים בצרפת. האלבום נכתב והולחן במשך חמישה ימים בלבד. כשחזרה לארצות הברית, שר הקליטה את כל שירי האלבום (12 במקור) במשך שבוע והציגה אותם למנהליה בגפן רקורדס. לאחר ששמעו את החומרים, סירבו ראשי חברת ההקלטות להפיץ את האלבום משום שהחומרים שלו ״אינם מסחריים״ (ומכאן שמו).

שר גנזה את החומרים והחליטה להמתין איתם לרגע המתאים. לאחר ההצלחה האדירה של Believe שהפך לאלבום המצליח ביותר שלה, שר עזרה אומץ והחליטה להפיץ את האלבום הגנוז בעצמה. האלבום הופץ על ידי הזמרת דרך אתר האינטרנט שלה Cher.com (ולכן כותרתו עוצבה כמו כתובת אינטרנט). שר אמרה בראיון ״אני לא יודעת אם האלבום הזה מתאים למקום אחר שהוא לא האינטרנט. אני מעלה אותו לאתר לכל מי שמעוניין״. בהשראת וילי וונקה ומפעל השוקולד, בשלושה אלבומים הוחבא כרטיס זהב שמאפשר למחזיק שלו טיסה להופעה של שר בלונדון ופגישה עם הזמרת, בחמישה אלבומים הוחמא כרטיס כסף שמקנה מרצ'נדייז של שר מתנה (כולל בובת ברבי בדמותה של הזמרת).

האלבום מכיל חומרים שאינם אופיינים לזמרת מבחינה לירית ומבחינת סגנון מוזיקלי. חלק מהשירים הוגדרו כ״אפלים״, כך למשל בשיר ״Sisters of Mercy״ שר מתייחסת לנזירות בתור בנות הגיהנום, כינוי שגרם לביקורת רבה על שר מצד קהילות דתיות.

האלבום זכה לתשבחות מצד המבקרים שהחמיאו על היותו של האלבום ״האישי ביותר״ של שר, ו״הכי לא-שר שאפשר מבחינת סגנון״. AllMusic העניקו לו שלושה כוכבי זהב. בשל הפצתו הלא שגרתית האלבום לא נכלל בדירוגים של מגזין בילבורד 200.

## תוכן האלבום
באלבום עשרה שירים. מתוך 12 שירים מקוריים ששר כתבה, נכנסו לאלבום שמונה שירים ושני שירים נוספים על ידי כותבים אחרים. השיר הרביעי באלבום "Born With the Hunger" נכתב על ידי חברתה הטובה של שר שירלי אייקנד, כותבת שירי קאנטרי קנדית. השיר האחרון באלבום נכתב ידי סוני בונו בעלה לשעבר של שר, ותוכנן עבור אלבום אולפן של הצמד בשנות ה-60 המאוחרות. השיר מספר על מילים אחרונות של חייל שמת במלחמת וייטנאם, ובשל תוכנו ״האנטי- אמריקאי״ הוא לא קיבל אישור של חברת התקליטים של הצמד בזמנו, על כן החליטה שר לשלבו באלבום הזה, משום שגם הוא ״לא מסחרי״, כמו שאר האלבום.

## רשימת רצועות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
קטגוריה:אלבומים בהוצאה עצמית
קמפאניה טי רקס

**קמפאניה טי רקס** (בצרפתית: **Campagna T-Rex**) הוא כלי רכב ספורטיבי, דו מושבי בעל 3 גלגלים מתוצרת **Campagna Motors**  אשר מיוצר משנת 1994 ועד היום בקנדה בפרובינציה קוויבק בעיר "Boucherville" .

## היסטוריה
מייסד **Campagna Motors** דניאל קמפאניה, הקדיש למעלה משמונה שנים ליצירת ה"קמפאניה טי רקס" בעבודה אישית. פיתוח אב טיפוס הראשון של ה"קמפאניה טי רקס" היה בשנת 1994.

ביוני 2004, החברה נקלעה לקשיים כלכליים והיא העניקה רישיון בלעדי ברחבי העולם לייצור ומכירת ה"קמפאניה טי רקס" לרכבי "T-Rex Inc". עקב הסדר זה טוענת החברה כי עלויות הייצור הופחתו ב־20% ללא הרבה קושי.

בשנת 2001 "קמפאניה טי רקס" נכנס לשוק האמריקאי.

מאז יולי 2009, החברה מעסיקה 23 עובדים.

נכון ליום 20 בינואר 2019, הודיע הנשיא אנדרה מוריסט באמצעות המדיה החברתית כי "קמפאניה מוטורס" סגורה רשמית בגלל פשיטת רגל.

לאחר הפסקה קצרה, ב־28 בפברואר 2019, "קמפאניה מוטורס" הודיעו באמצעות מדיה חברתית כי יש להם משקיעים חדשים והם יתחילו להפעיל מחדש את הייצור והמכירות. משלוח רכב מתוכנן ליוני / יולי 2019.

## "קמפאניה טי רקס"

* פירוש ה"קמפאניה" באיטלקית הוא "כפרי".
* מלפנים: דו גלגלי, מאחור: גלגל בודד.
* 2 מושבים: החלק הפנימי של הדגם יכול להכיל את הנהג ונוסע יחיד, היושבים זה לצד זה, עם גב מושב מתכוונן.
* שלדה - פלדה רב-סיבית.
* גוף הדגם בנוי מפיברגלס.
* מנוע מתוצרת BMW.
* תיבת הילוכים ידנית רציפה מסוג "Sequential manual transmission" .
* חגורות בטיחות - 3 נקודות נשלפות.
* קיבולת מכל דלק - 28 ליטר.
* מידות צמיגים: מקדימה: 205/45/ZR16, מאחור: 295/35/ZR18
* תאוצה בין 0–97 קמ"ש היא 3.9 שניות.
* מיולי 2009 מיוצרות 2–3 יחידות בשבוע
* בעבד דגם ה"קמפאניה טי רקס" היה רשום כאופנוע.
* במדינת אריזונה, ארצות הברית קיימת האפשרות לרשום את הדגם כאופנוע
* מחיר היחידה, דגם 2019 - 55,000 דולר.

## תמונות

קובץ:Campagna T-Rex (Auto classique Le Skratch Repentigny '13).JPG | "קמפאניה טי רקס"
קובץ:Campagna T-Rex (Auto classique St-Lin-Laurentides '13).JPG | "קמפאניה טי רקס"
קובץ:Campagna Motors TR Thunder.jpg | "קמפאניה טי רקס"
קובץ:Campagna T-Rex (Orange Julep 2013).JPG | "קמפאניה טי רקס"
קובץ:Green Campagna T-Rex in New York.jpg | "קמפאניה טי רקס"
קובץ:Campagna T-Rex 14-R rear left.jpg | "קמפאניה טי רקס"
קובץ:T-rex-deals-gap-dragon-2007.jpg | "קמפאניה טי רקס"
קובץ:'07 T-Rex (Auto classique).JPG | "קמפאניה טי רקס", שנת 2007
קובץ:Campagna T-Rex 2012 Aero 3S LFront FOSSP 7April2013 (14400395758).jpg | "קמפאניה טי רקס"


## קישורים חיצוניים

* 
* 
* 
* 
* אתר היצרן (campagnamotors.com)

## הערות שוליים

קטגוריה:מכוניות תלת אופן
קטגוריה:מכוניות ספורט
קטגוריה:דגמי מכוניות שהושקו ב-1994
קטגוריה:מכוניות עשויות פיברגלס
קטגוריה:כלי רכב המיוצרים בקנדה
Believe (אלבום של שר)

**Believe** (בעברית: **להאמין**) הוא אלבום האולפן ה-22 של הזמרת-יוצרת האמריקאית שר. האלבום יצא לאור ב-22 באוקטובר 1998, על ידי חברות התקליטים וורנר מיוזיק גרופ והאחים וורנר. מתוך האלבום יצאו ארבעה סינגלים: "Believe", "", "" ו-"Dov'è l'amore".

עם יציאתו נכנס האלבום אל המקום הרביעי במצעד הבילבורד 200, וה-7 במצעד האלבומים הבריטי.

## סינגלים
* "Believe" - יצא לאור ב-19 באוקטובר 1998, כסינגל הראשון והפותח מתוך האלבום. עם יציאתו נכנס השיר לראש מצעד בילבורד הוט 100, וה-1 במצעד הסינגלים הבריטי. במרוצת השנים הפך לשירה המצליח ביותר של שר.
* "Strong Enough" - יצא לאור ב-19 בפברואר 1999, כסינגל השני מתוך האלבום. עם יציאתו נכנס השיר לראש מצעד שירי הדאנס קלאב, וה-5 במצעד הסינגלים הבריטי. השיר זכה להצלחה בישראל, תוך שהצליח להגיע אל המקום השמיני במצעד השנתי של גלגלצ.
* "All or Nothing" - יצא לאור ב-7 ביוני 1999, כסינגל השלישי מתוך האלבום. עם יציאתו נכנס השיר לראש מצעד שירי הדאנס קלאב, וה-12 במצעד הסינגלים הבריטי. השיר עצמו הפך לאחד משיריה המצליחים ביותר של שר בשנות ה-90 של המאה ה-20.
* "Dov'è l'amore" - יצא לאור ב-25 באוקטובר 1999, כסינגל הרביעי מתוך האלבום. עם יציאתו נכנס השיר אל המקום החמישי במצעד שירי הדאנס קלאב, וה-21 במצעד הסינגלים הבריטי. הקליפ של השיר הועלה ליוטיוב ב-5 בספטמבר 2012, וזכה להצלחה נאה.

## סיבוב הופעות
כדי לקדם את האלבום, יצאה שר ב-16 ביוני 1999, לסיבוב ההופעות הרביעי שלה, "", אשר הסתיים ב-4 במרץ 2000.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
קטגוריה:אלבומי חברת וורנר מיוזיק גרופ
קטגוריה:אלבומי חברת וורנר רקורדס
יעקב לבית הלוי

רבי **יעקב לבית הלוי** (**מהר"י לבית הלוי**; סביב ה'שכ"ה, 1565 לערך – ב' בניסן ה'שצ"ו, אפריל 1636) היה מחכמי איטליה במחצית השנייה של המאה ה-16 ובמחצית הראשונה של המאה ה-17.

## ביוגרפיה
נולד בסביבות שנת ה'שכ"ה (1565), כנראה בפטרס שבאימפריה העות'מאנית (כיום ביוון) לאביו רבי ישראל. אבי אמו היה רבי יעקב שמריה, הידוע כרבי יעקב פאפו, מחכמי העיר שסירב לשאת בתפקיד רבני. נשא את בתו של הרופא שמואל קורי. למד תורה בסלוניקי מפי הרבנים אהרן בן חסון, שמואל חיון ודוד בן שושן. כסבו, סירב אף הוא לעסוק ברבנות, והתפרנס ממסחרו והיה לעשיר ואף היה מקורב לשלטון. לתקופה קצרה ישב בליפאנטו, וכנראה לימד שם תלמידים. בסביבות שנת ה'ש"ע היגר לאי זנטי, וגם שם נודע כתלמיד חכם והרביץ תורה. באותה העת, התעוררה מחלוקת בקרב יהודי זנטי אודות הקמת בית כנסת שלישי באי, עקב גידול האוכלוסייה היהודית שם. חלק מהיהודים התנגדו להקמת בית הכנסת, ואף פנו לבתי המשפט ולרשויות שיבטלו את הרישיון להקמתו. רבי יעקב, שתמך בהקמת בית הכנסת, פנה במכתב לקהילת סלוניקי, שהייתה הפטרון הרוחני של זנטי, וכן לקהילת ונציה, ששלטה באותה העת על האי. לעמדתו הצטרפו רבי לייב סרוואל מוונציה ורבי יצחק ב"ר שלמה לבית הלוי מסלוניקי, ובכך הוכרע הוויכוח.

מזנטי הוגלה למלטה ונאסר שם, בסביבות שנת ה'תע"ד. חלוקות הדעות בשאלה מה הביא לכך. יש אומרים שהייתה זו תוצאה של הלשנת שקר, וכשהתבררה חפותו - שוחרר, ויש אומרים שהוגלה על ידי האבירים ההוספיטלרים המלטזים. ממלטה עבר לוונציה, כנראה בשנת ה'שפ"ו. גם בוונציה נמנע מלשאת תפקיד רבני רשמי, והתפרנס מייבוא משי מיוון. אף על פי כן, הוא תפס מקום מרכזי בישיבה המקומית, לצד חכמים כמו ר' לייב סרוואל ובנו ר' נחמיה, ר' יהודה אריה די מודינה, ר' שמחה לוצאטו, ר' עזריה פיגו ועוד, והתפרסם כאחד מגדולי החכמים בעיר. שאלות הופנו אליו מכל האזור.

קיימים ארבעה כתבי יד שכוללים תרגום עברי של הקוראן, באוקספורד, לונדון, סנקט פטרבורג וספריית הקונגרס בוושינגטון. משערים שכתבי היד הועתקו כולם מכתב יד יחיד. בראש כתב היד שנמצא באוקספורד נכתב שהוא הועתק מתרגום שנעשה על ידי "החכם הכולל המהרם יעקב לבית הלוי ז"ל פה ויניציאה השצו [1636]". משערים שייחוס זה מעיד על כך שיעקב לבית הלוי הוא זה שתרגם את הקוראן מאיטלקית לעברית, ושהמקור האיטלקי הוא בעצמו תרגום של תרגום אחר מערבית ללטינית. זהו התרגום הידוע הראשון של הקוראן לעברית. יש שמשערים שמטרתו פולמוסית נגד האסלאם, וקיימים בו אי-דיוקים רבים.

נפטר בוונציה בב' בניסן ה'שצ"ו.

## ספריו
* שו"ת **מהר"י לבית לוי** נדפס עוד בחייו. המהדורה הראשונה נדפסה בוונציה בשנת ה'שע"ד ומהדורה שנייה עם תשובות נוספות בשנת ה'שצ"ב. בשנת התשע"ב יצאה מהדורה חדשה בהוצאת מכון זיכרון אהרן בירושלים.
* ספר דרשות - אבד.
## קישורים חיצוניים
* **[http://hebrewbooks.org/pdfpager.aspx?req=11622&pgnum=1 שו"ת מהר"י לבית הלוי]** דפוס ראשון ה'שע"ד, אתר HebrewBooks.
* **[http://hebrewbooks.org/pdfpager.aspx?req=14669&pgnum=1 שו"ת מהר"י לבית הלוי]** דפוס שני ה'שצ"ב, אתר HebrewBooks.
* 

## הערות שוליים

קטגוריה:רבנים איטלקים
קטגוריה:רבנים יוונים
קטגוריה:מחברי ספרי שו"ת: ראשוני האחרונים
קטגוריה:ונציה: רבנים
קטגוריה:נפטרים ב-1636
ז'ק סטרומזה

**ז'ק סטרומזה** (**Jacques Stroumsa**, 1913, סלוניקי, יוון – 13 בנובמבר 2010, ירושלים, ישראל) היה כנר ומהנדס ישראלי יליד יוון, ניצול השואה הידוע בתור **הכנר מאושוויץ**.

## קורות חיים
### שנותיו הראשונות
סטרומזה נולד ב-1913 בסלוניקי, יוון למשפחה יהודית. סטרומזה היה הבכור ולו שלושה אחים ואחיות קטנים. אב המשפחה, אברהם, היה מורה בבית הספר של הקהילה היהודית בסלוניקי בו לימד עברית, לאדינו ויהדות, ואם המשפחה, דודון, הייתה תופרת. בנערותו הצטרף לתנועת הנוער הציונית מכבי, וניגן בכינור בתזמורת של המועדון.

ב-1940, בעודו בן 27, נסע לצרפת, ולמד הנדסת חשמל בפריז ובמרסיי. בתום הלימודים חזר ליוון והתגייס לצבא היווני, אף שם ניגן בכינור בתזמורת הצבאית. לאחר שחרורו מהצבא החל לעבוד בשירות המדינה במקצועו. באותה תקופה נשא לאישה את נורה.

### בשואה
באפריל 1941 נכבשה סלוניקי על-ידי הנאצים, עם הפלישה הוצע לסטרומזה לברוח מיוון ולהצטרף למחתרת, אך הוא סירב לעזוב את אשתו שהייתה בהריון. באפריל 1943 נשלחו בני הזוג לאושוויץ. הם הופרדו בסלקציה, ונורה נשלחה לתאי הגזים מיד עם הגעתם, כשהיא בחודש השמיני להריונה. ז'ק נשלח לתזמורת הגברים בבירקנאו במסגרתה ניגן כשעתיים ביום: בעת היציאה לעבודה בבוקר ובעת הוצאות להורג. בשאר הזמן, הועבד בעבודות פרך. משגילו הנאצים את הכשרתו כמהנדס, נשלח לעבוד במפעל התחמושת "אוניון וורקה", שם עבד במשך שנה וחצי. ב-21 בינואר 1945 פונה מחנה אושוויץ על ידי הנאצים, והאסירים הולכו בצעדת מוות למחנות מלק, מאוטהאוזן וגוזן. סטרומזה הגיע למחנה גוזן, ששוחרר על ידי צבא ארצות הברית ב-8 במאי 1945.

ממשפחתו של סטרומזה שרדו רק הוא ואחותו הקטנה בלה. אחותו ג'ולי  ניגנה בתזמורת הנשים באושוויץ ונספתה במחנה ברגן בלזן.

### לאחר השואה
סטרומזה עבר לפריז לשם המשך לימודיו המקצועיים בבית הספר הגבוה לחשמל. ב-1947 נישא בשנית ללורה, ניצולת שואה ילידת אתונה שאותה הכיר במחנה עקורים במרסיי. לזוג שלושה ילדים, בהם חוקר הדתות פרופ' גדליהו סטרומזה.

לאחר מלחמת ששת הימים, עלה לישראל ועבד במחלקת המאור בעיריית ירושלים. השתתף בשליחויות מטעם משרד החוץ למטרת שיתופי פעולה בדרום אמריקה. לאחר פרישתו לגמלאות, בגיל 67, קיבל תואר דוקטור להנדסת חשמל מהטכניון. כמו כן, עסק בחקר ההיסטוריה של יהדות יוון ובעיקר שואת יהודי יוון כמתנדב ביד ושם. את ספרו, "ובחרת בחיים", הוציא לאור ב-1995.

סטרומזה, שידע שש שפות, העביר עדותו בכולן. הוא נפטר בשנת 2010 בגיל 97.

## לקריאה נוספת
* ז'ק סטרומזה, **ובחרת בחיים**, 1995. הספר תורגם לשמונה שפות.

## קישורים חיצוניים

* תמונות, עדות ועוד של ז'ק סטרומזה באתר יד ושם
* 
* סיפורו המדהים של הכנר מבירקנאו, באתר "הגורם האנושי".

## הערות שוליים

קטגוריה:סופרים ישראלים
קטגוריה:יהודים בשואה: יוון
קטגוריה:ניצולי השואה: יוון
קטגוריה:סופרי השואה
קטגוריה:ישראלים ילידי יוון
קטגוריה:כותבי זיכרונות מהשואה
קטגוריה:אסירים במחנה הריכוז אושוויץ
קטגוריה:מהנדסי חשמל יהודים
קטגוריה:כנרים יהודים
קטגוריה:מוזיקאים יהודים יוונים
קטגוריה:פעילים ציונים ביוון
קטגוריה:עולים בשנות ה-1960
קטגוריה:ישראלים שנולדו ב-1913
קטגוריה:ישראלים שנפטרו ב-2010
אנתדון

**אנתדון** (ביוונית עתיקה: **Ἀνθηδών**) הייתה עיר נמל הלניסטית במישור החוף הדרומי של ארץ ישראל, בקרבת העיר עזה.

## מקורות היסטוריים
אנתדון הייתה מיושבת עוד מהתקופה המיקנית בהיסטוריה של יוון (תקופת הברונזה). ראשיתה של העיר הייתה כנמל שאוכלס על ידי מתיישבים מהעיר אנתדון  שבאזור בויאוטיה שביוון. בתקופה ההלניסטית הפכה לעיר עצמאית בשם אנתדון. לעיר היה אופי הלניסטי לחלוטין, והיו בה אגורה ומקדשים. העיר נוהלה בידי מועצה בת 500 חברים, והחזיקה צבא. רוב התושבים התפרנסו מדייג ומהנמל.

העיר נזכרת לראשונה בספרות רק בימי אלכסנדר ינאי. היא נכבשה ונחרבה על ידו. כשכבש פומפיוס את הארץ בשנת 63 לפני הספירה, הוא שחרר את אנתדון, ויורשו גביניוס בנה אותה מחדש. היא סופחה לפרובינקיה סוריה ובהמשך עברה לפרובינקיה יודיאה. הורדוס שיפץ את העיר ואת הנמל, וקרא לה "אגריפיאס" או "אגריפיון" על שם מרקוס אגריפה. אריה כשר שיער שהורדוס בחר לשקם דווקא את אנתדון, משום שהייתה עיר-נמל מתחרה לנמל עזה, בת בריתם של אויביו הנבטים. על פי תיאורו של יוסף בן מתתיהו, במהומות של תחילת המרד הגדול (קיץ שנת 66) התנפל המון יהודים על הערים עזה ואנתדון, בזז אותן והרג את כל הגברים. חוקרים רבים טוענים שזו גוזמה.

ב הפכה אנתדון למושב בישוף (אם כי נותרו בה שרידים של פולחנות אליליים).

היירוקלס , מחבר "סינקדמוס" , מונה אותה ברשימת הערים הביזנטיות במאה ה-6.

## זיהוי
ויקטור גרן הציע לזהות את אנתדון בתל אל עג'ול, דרומית מערבית לעזה.

פלינדרס פיטרי זיהה את אנתדון בתל אבו סלימה שבצפון מזרח חצי האי סיני, בניגוד למקורות המצביעים על מיקומה בין עזה לאשקלון. עמדתו לא התקבלה על ידי משלחתו של יוחנן אהרוני משנת 1957.

הזיהוי המקובל הוא באתר הנקרא בערבית **תל בלקייה**, הנמצא כיום בתוך העיר עזה, כשני ק"מ צפונית לנמל עזה.

## האתר
האתר נחפר בין השנים 2005-1994 על ידי צוות חוקרים פלסטינים-צרפתים בראשות הארכאולוג והכומר ז'אן-בטיסט אימבר .

באתר התגלו בתים רומאים בסגנון הלניסטי עם השפעה נבטית שלהם קירות מצוירים, שרידי מבצר ושער מן המאה הראשונה לפנה"ס.

בשנת 2012 הוצע האתר כמועמד לאתר מורשת עולמית של אונסק"ו.

בשנת 2013 נהרסו שרידי נמל אנתדון על ידי חמאס, שבנה במקום מתקן צבאי.

בדצמבר 2022 הודיע משרד התיירות העזתי כי ליד האתר נתגלה בחפירות הצלה, לפני בניית פרויקט מגורים, בית קברות עתיק מהתקופה הרומית (המאה ה-2 לספירה), ובו מעל ל-60 קברים.

## קישורים חיצוניים

## הערות שוליים

קטגוריה:ישראל: גאוגרפיה
קטגוריה:מישור החוף הדרומי: אתרים ארכאולוגיים
קטגוריה:ארץ ישראל: יישובים לשעבר
קטגוריה:אסיה: ערי נמל
קטגוריה:עזה
קטגוריה:ארץ ישראל: התקופה ההלניסטית
קטגוריה:הורדוס
קטגוריה:המרד הגדול
קטגוריה:התקופה הביזנטית בארץ ישראל
קטגוריה:מבנים שנהרסו במלחמת חרבות ברזל
קטגוריה:מישור החוף הדרומי: יישובים לשעבר
מדרש אספה

**מדרש אספה** מדרש אגדה אבוד על חלקים מספרי במדבר ודברים.

## שמו
ככל הנראה, המדרש קיבל את כינויו מהפסוק "אספה לי שבעים איש מזקני ישראל", כנראה משום שזה היה הפסוק הראשון בו. חוקרים רבים זיהו דרשה המופיעה בילקוט שמעוני לפסוק זה, ובה פירוט שמות שבעים הזקנים, כדרשה שפתחה את מדרש אספה ולדעות אחרות מקורה של דרשה זו הוא במדרש ילמדנו, ומדרש אספה נפתח בדרשה אחרת על פסוק זה, שלא זוהתה.

## מקום וזמן עריכתו
יום-טוב ליפמן צונץ תיארך את חיבור המדרש למחצית הראשונה של המאה התשיעית וציין כי מקום החיבור הוא בבבל.

בדומה לצונץ, גם שי"ר סובר שהמדרש נערך בבית מדרשו של רב חנינאי גאון, כפי שמעידה הדרשה בילקוט שמעוני, ומתארך, לפיכך, את כתיבת המדרש למאה השמינית.

לעומתם, עמוס גאולה, ששלל את הזיהוי של דרשה זו עם מדרש אספה, טוען שמדרש אספה נערך כנראה בדרום איטליה במאה ה-9 או ה-10, וזאת על סמך המקורות המצטטים אותו (בעיקר ילקוט שמעוני), על סמך העובדה שאין בו כלל ארמית ונעדרת בו השפעת התלמוד הבבלי, וכן מכך שמצויים בו רמזים לפולמוס עם הנוצרים (והיעדר רמזים כאלו כלפי האסלאם) ולרקע תרבותי ביזנטי.

## ציטוטים
קטעים מהמדרש שרדו במקורות אשכנזיים בני המאה ה-13: ילקוט שמעוני, פירוש רבנו אפרים, ספריו של רבי אלעזר מוורמייזא ומספר כתבי יד שטרם ראו אור.

את הקטעים ששרדו מהמדרש ליקט לראשונה שלמה בובר ב"כנסת ישראל" וקצת לאחר מכן שמעון משה חונס בתוך ספר "רב פעלים" של רבי אברהם בן הגר"א.

ד"ר עמוס גאולה אסף בשנת 2007 את המובאות ממדרש אספה, כחלק מעבודת הדוקטורט שלו.

## לקריאה נוספת
* 
* עמוס גאולה, **מדרשי אגדה אבודים הידועים מאשכנז בלבד: [[מדרש אבכיר|אבכיר]], אספה ו[[דברים זוטא]]**, ירושלים ה'תשס"ז, 2006.
* עמוס גאולה, **לחקר מדרש ילמדנו: דיון מחודש בכתובת הידועה מילקוט שמעוני לתורה ובמקורה**, תרביץ עד (א-ב), ה'תשס"ה, עמ' 221–251.

## קישורים חיצוניים
* מדרש אספה אתר מחלקי המים.

## הערות שוליים

קטגוריה:יצירות אבודות
אספה
קטגוריה:ספרות יהודית של ימי הביניים
קטגוריה:מדרשים על התורה
בן הא הא

**בן הא הא** (**בֶּן הֵהֵא** או **בר היהי**) היה חכם מתקופת הזוגות, בן דורו של הלל הזקן. מוזכר במשנה פעם אחת, כבעל הפתגם "לפום צערא אגרא" ().

על פי התוספות, בן הא הא וחברו בן בג בג היו גרים, והדבר נרמז בשמו: בנם של אברהם ושרה שנוספה לשמם האות ה'. לדעת ר' שמואל די אוזידא, כינויים אלו נועדו להסתירם מפני השלטון הרומי, שרדף גרים.

על פי התלמוד, בן הא הא זכה לגילוי אליהו.

לפי האר"י, בן הא הא נקבר באזור עין זיתים, אך מקום קברו לא אותר עד היום מחוסר בציון מפורט.

## קישורים חיצוניים
* 
* 

## הערות שוליים

קטגוריה:יהודי תקופת בית שני
קטגוריה:הזוגות
קטגוריה:יהודי המאה הראשונה לפנה"ס
יעקב טולידאנו (מהרי"ט)

רבי **יעקב טולידאנו** (מכונה **מהרי"ט**; ה'ת"ן, 1690 – י' באייר ה'תקל"א, אפריל 1772) היה ראש חכמי מקנס, אב בית הדין וראש הישיבה במקום במאה ה-18.

## ביוגרפיה
נולד בשנת ה'ת"ן (1690) במקנס. אביו, רבי משה טולידאנו, היה בן למשפחת טולידאנו שמקורה בטולדו שבספרד. לאחר גירוש ספרד, התיישבו אבות המשפחה בפאס, ומשם היגרו למקנס והיו לראשוני הרבנים שהתיישבו בעיר וייסדו את הישיבה שם. אמו הייתה אחותו של הרב משה טולידאנו, רב העיר. למד בצעירותו אצל רב העיר משה בירדוגו (המכונה המשבי"ר), אשר מצטטו מספר פעמים בספרו "ראש משביר". תוך זמן קצר התפרסם שמו כגדול בתורה, ותלמידים רבים החלו משחרים לפתחו. בשנת ה'ת"ץ (1730), בעקבות עזיבתו של הדיין הרב יעקב אבן צור את מקנס, מינה אותו הרב בירדוגו לדיין בבית דינו. מספר שנים לאחר מכן, התמנה למספר תפקידים ציבוריים, בהם אחראי החברה קדישא, אחראי על מינוי השוחטים ועוד. לאחר פטירת רבי משה בירדוגו, התמנה אחיו רבי חיים טולידנו (המכונה "מהרח"ט") לתפקיד רב העיר. לאחר פטירתו בשנת ה'תק"י, התמנה רבי יעקב לתפקיד. בהיותו רב העיר, היה לאחד מפוסקי ההלכה החשובים ביותר בכל מרוקו, וזכה לתיאור "נושא דגל ההוראה בכל ערי המערב", ומכל ערי מרוקו, ואף גדולי הרבנים, שלחו אליו שאלות.

נפטר בי' באייר ה'תקל"א, ונקבר במקנס. הלווייתו הגדולה, עוררה את קנאתו של מושל העיר, אשר הטיל בגינה קנס על היהודים. במהלך ההלוויה נערכה מגבית לתשלום הקנס. המשורר רבי דוד חסין חיבר קינה על פטירתו.

## צאצאיו
לרבי יעקב ורעייתו נולדו שלושה ילדים:
* רבי משה – רב בישיבה במקנס. מחבר הספר "אהל משה" על התורה. נכדו רבי חביב חיבר ספר "מעגלי צדק" על הש"ס ו"טוב טעם" דרשות.
* ברוך
* יהודה

## מתלמידיו
*נכדו, רבי משה מאימראן – ראש ישיבה במקנס.
*הרב משה טולידאנו – בעל "מלאכת הקודש".
* הרב שלמה טולידאנו – בעל "פסקי מהרש"ט".
* בנו רבי משה טולידאנו – מרבני הישיבה במקנס.

## חיבוריו
***אהל יעקב** – על התורה, ובפרט על פירוש רש"י והרא"ם (שלושה כרכים).
***ברית יעקב** – חידושים על 22 ממסכתות הש"ס: שבת, פסחים, ראש השנה, יומא, סוכה, מועד קטן, תענית, מגילה, כתובות, נדרים, סוטה, גיטין, קידושין, בבא קמא, בבא מציעא, סנהדרין, מכות, שבועות, עבודה זרה, חולין, מנחות ונדה.
* פירוש על אגדות הש"ס – בכתב יד.
* פירוש על השולחן ערוך והטור – בכתב יד.
* שו"ת מהרי"ט – בכתב יד.

## קישורים חיצוניים
* 

## הערות שוליים

קטגוריה:יהודים מרוקאים
קטגוריה:מקנס: רבנים
יעקב
קטגוריה:פרשני התלמוד
קטגוריה:ראשי ישיבה מרוקאים
קטגוריה:ראשי ישיבות בארצות האסלאם
קטגוריה:רבנים מרוקאים
קטגוריה:ילידי 1690
קטגוריה:נפטרים ב-1772
מיכאל אליאשווילי

הרב **מיכאל (מיכל נח) אלאשווילי** (ה'תרי"ז, 1857, או ה'תרכ"א, 1861 – ה'תרצ"ח, 1938) היה רבן של הקהילות סוג'ונה  ופותי שבגאורגיה ודמות רבנית בולטת ביהדות גאורגיה במאה ה-20. נרצח במהלך "הטיהורים הגדולים" של יוסיף סטלין.

## ביוגרפיה
נולד בשנת ה'תרכ"א או ה'תרי"ז לאביו הרב מנוח אליאשווילי, שכיהן כרב העיירה סוג'ונה שבנפת אבאשה במשך למעלה מארבעים שנה. למד בקולאשי מפי הרב יצחק גאנאשווילי. בילדותו גילה כישרון מזהיר, וגמר מהר את ה"חדר". למד מפי רבי יצחק בנאשווילי והוסמך לרבנות. כבר בגיל 16 התמנה לחזן ושוחט בסוג'ונה. בסביבות שנת ה'תר"ם התמנה לרב העיירה, תחת אביו. בסוג'ונה ניהל ישיבה שבה למדו כחמישים נערים. בשנת ה'תרס"ז (1907), התעורר ויכוח בינו לבין רבה של צחינוואלי, הרב יוסף אליהו הנקין, אודות מנהגם של יהודי גאורגיה שהחתן מעניק לכלה במסיבת האירוסים מתנות. הרב הנקין סבר שפעולה זו נחשבת לקידושין, ואי אפשר לבטלה אלא על ידי גט, בעוד המנהג הרווח לא היה כך. הרב הנקין פנה על כך לגדולי הרבנים במזרח אירופה, הרב חיים סולובייצ'יק והרב מלכיאל צבי טננבוים, שהסכימו עם דעתו, ולרבני ירושלים הרב שמואל סלנט (בשנת ה'תרס"ז) והרב חיים ברלין (בשנת ה'תרע"ב), אשר הפנו את השאלה לבירורו של הרב צבי פסח פרנק, שהכריע כדעת הרב אליאשווילי. בנוסף, התכתב בהלכה עם רבנים נוספים, בהם ר' אליהו ילוז (שכינה אותו "הרב הדומה למלאך מיכאל"), הרב יעקב שאול אלישר, הרב איסר זלמן מלצר, הרב רפאל אהרן בן שמעון, הרב דוד חי אדרעי ועוד. 

בראשית שנות ה-30 של המאה ה-20, עבר לכהן כרב הקהילה היהודית בעיר פותי. בשנת ה'תרצ"ח נעצר על ידי הנ.ק.ו.ד., והוצא להורג בשריפה יחד עם ספרייתו, במסגרת "הטיהורים הגדולים".

## חיבוריו
***זבח ומנחה** – תפילות לחולים, לאזכרות ובעתות צרה; דינים ומנהגים לימי האבלות ופרקי תהילים, משנה וזוהר לקריאה בימי האזכרה. הודפס בפיטרקוב בשנת ה'תר"ע.
* **בן מנוח** (לא הודפס) – על התורה.
* **שדי מגרש** (לא הודפס) – שו"ת.
* **אלון בכות** (לא הודפס) – הספדים.

## לקריאה נוספת
*הרב יעקב דבראשווילי, **אותיות פורחות וגוילין נשרפין**, בתוך: נ.צ גוטליב, **יהדות הדממה**, ירושלים ה'תשמ"ז, עמ' 177–178.
* **תולדות הרבנים דברשווילי**, מכון מורשת רבני גרוזיה, ירושלים, תשע"ד.
## הערות שוליים

קטגוריה:רבנים גאורגים
קטגוריה:אישים שהוצאו להורג ברוסיה וברית המועצות
קטגוריה:קורבנות הטיהורים הגדולים
קטגוריה:הרוגי מלכות בברית המועצות
קטגוריה:נפטרים ב-1938
תוספתא כפשוטה

**תוספתא כפשוטה** הוא פירוש מחקרי-מדעי לתוספתא שכתב פרופ' שאול ליברמן.

## הפירוש
הספר בנוי על מהדורה המדעית של התוספתא שהוציא לאור ביחד עם החיבור, שם הוא מפרש את התוספתא עצמה באופן קצר, עם שינויי נוסח.

הפירוש מבוסס על הספר "תוספת ראשונים" שהוציא לאור בשנת תרצ"ז, שם אסף את כל דברי הראשונים המפרשים את דברי התוספתא.

בהקדמתו לספר הוא מסביר את הצורך בפירוש רחב לתוספתא, בגלל החוסר במפרשים קודמים מלבד "חסדי דוד". כמו כן, גילויים של כתב יד ערפורט וכתב יד וינה ועדי נוסח נוספים, שכולם לא היו למראה עיני המפרשים שקדמוהו, יצר צורך בפירוש עדכני המתייחס לנוסח המדויק יותר של התוספתא.

עקרון פרשני נוסף שהנחה אותו בכתיבת פירושו היה לפרש את התוספתא על פי המקורות הארץ ישראליים ובראשם תלמוד ירושלמי, גם במקומות שבהם ההלכה המקובלת נפסקה באופן אחר, בין היתר על פי התלמוד הבבלי.
### פרטי הוצאת הספרים
הכרך הראשון, על סדר זרעים, יצא לאור בניו יורק בשנת תשט"ו. אחר כך יצאו על סדר מועד (תשכ"ב), וסדר נשים (חלק ו-ז - תשכ"ז; חלק ח - תשל"ג).
ליברמן לא הספיק לסיים את פירושו על כל התוספתא והספיק להוציא לאור שמונה כרכים, המסתיימים באמצע סדר נזיקין (עד סוף מסכת בבא בתרא). החלק על סדר נזיקין, הוציא לאור תלמידו שמא פרידמן, על-פי הכתבים שהשאיר אחריו. הכרכים על סדר נזיקין נדפסו בירושלים.

לאחר מכן, יצא מהדורה שנייה ומתוקנת של הכרכים האחרים, בתוספת הערות מגיליון התוספתא של הר"ש ליברמן. גם הכרכים של מהדורה זו נדפסו בירושלים, וכולם יצאו לאור בידי בית המדרש לרבנים באמריקה. 

## לקריאה נוספת
* 
* 
* 


* 


## קישורים חיצוניים
* התוספתא במהדורה המדעית מוקלד באתר ספריא.
* תוספתא כפשוטה מוקלד באתר ספריא.
* '''תוספתא כפשוטה''' סריקה של כל הכרכים (כולל התוספתא במהדורה המדעית).
* **תוספת ראשונים**
** תוספת ראשונים חלק א' (סדר זרעים מועד).
** תוספת ראשונים חלק ב' (סדר נשים נזיקין קדשים)
** תוספת ראשונים חלק ג' (סדר טהורות חלק א'.
** תוספת ראשונים חלק ד' (סדר טהורות חלק ב'.
* תוספתא במהדורה המדעית (עם הפירוש הקצר) כל חלק בנפרד.
סדר זרעים, סדר מועד,סדר נשים חלק א',סדר נשים חלק ב'.
* תוספתא כפשוטה כל חלק בנפרד,
סדר זרעים חלק א',
סדר זרעים חלק ב',
סדר מועד חלק ג',
סדר מועד חלק ד',
סדר מועד חלק ה',
סדר מועד חלק ו',
סדר נשים חלק ז',
סדר נשים חלק ח'.
* 

## הערות שוליים

קטגוריה:תוספתא
קטגוריה:חיבורים במדעי היהדות
קטגוריה:חקר ספרות חז"ל
אריה יהודה לייב תאומים

הרב **אריה יהודה לייב תאומים** (ה'תפ"ז, 1727 - ד' באלול ה'תקצ"א, 13 באוגוסט 1831) היה רבה של העיר ברודי (בראד) שבגליציה (כיום באוקראינה). בעל שו"ת "גור אריה יהודא".

## תולדות חייו
נולד בשנת ה'תפ"ז (1726/1727) לאביו ר' יוסף רבה של אוסטרובצה וראש ישיבה בפוזנן (בעל "עדות ביהוסף"), בן למשפחת רבנים מיוחסת. אחיו ר' שמואל היה רב בלובזנץ ואחיו ר' שאול יהושע פייבל כיהן כרב באוסטרובצה. למד תורה מפי אביו. בגיל 13 התחתן, וזמן קצר לאחר מכן התמנה לכהן כרב בליז'נסק. לאחר זמן לא רב נפטרה אשתו, והוא נשא את מיכלי בת ר' שמואל ביק, גרושתו של הרב משולם איגרא, ועבר לברודי, שם היה סמוך על שולחן חותנו העשיר, ולמד ב"קלויז" המפורסם. שמו התפרסם כתלמיד חכם, והתבלט אף בין חכמי הקלויז. הוא כתב ספר תורה לקלויז, בכתב "וועליש" המקובל בעיקר בקרב הספרדים ובני עדות המזרח. הוא התכתב עם גדולי דורו, בהם רבי יחזקאל לנדא ורבי אפרים זלמן מרגליות.

בשנת ה'תקע"ה, בהיותו כבן 88, נפטר רבה של ברודי ר' מאיר קריסטנפולר, הוחלט למנותו לרבה של העיר, למרות גילו המופלג. בשנת ה'תקפ"ז, כשמלאו לו מאה שנה, נבצר ממנו לשמש בתפקיד בשל חולשתו, ולכן מינו בני העיר את הרב אלעזר לנדא (נכדו של רבי יחזקאל לנדא ובעל "יד המלך") כרב, מבלי להודיע לרב תאומים על כך. הרב לנדא נפטר כארבע שנים לאחר מכן במגפת הכולרה שפרצה בברודי.

נפטר בד' באלול ה'תקצ"א (אוגוסט 1831), בגיל 103. הרב שלמה קלוגר שכיהן באותה העת כמגיד מישרים בעיר, הספידו.

## חיבוריו
* **[https://hebrewbooks.org/pdfpager.aspx?req=5870&st=&pgnum=1&hilite= איילת אהבים]** - חידושי הלכה על הש"ס. שם הספר מרמז בראשי תיבות את שמו: **א**ריה **י**הודה **ל**ייב **ת**אומים **ה**וא **ב**ן **א**ב **מ**והר"ר **י**וסף.
* **[http://www.hebrewbooks.org/pdfpager.aspx?req=4934&st=&pgnum=2 יעלת חן]** - דרשות על התורה.
* **[http://www.hebrewbooks.org/pdfpager.aspx?req=1619&st=&pgnum=1&hilite= גור אריה יהודה]** - שו"ת, יצא לאור בתקפ"ז ובהוצאה מחודשת בתשע"ח בידי זיכרון אהרן.

## לקריאה נוספת
* הרב ישכר בעריש וייס, **תולדות רבינו** במבוא לשו"ת גור אריה יהודא מהדורת זיכרון אהרן ה'תשע"ח, עמ' 7–11.

## קישורים חיצוניים
* 

## הערות שוליים

קטגוריה:רבנים גליציאנים
קטגוריה:ברודי: רבנים
קטגוריה:מחברי ספרי שו"ת
קטגוריה:מחברי ספרי דרוש
קטגוריה:פרשני התלמוד
קטגוריה:יהודים שהגיעו לגיל מאה
קטגוריה:רבנים שהגיעו לגיל מאה
קטגוריה:משפחת תאומים-פרנקל
קטגוריה:ילידי 1727
קטגוריה:נפטרים ב-1831
שמעון וולף אוירבך

הרב **שמעון וולף אוירבך** (סביבות ה'ש"י, 1550 – י"ז בחשוון ה'שצ"ב, 12 בנובמבר 1631, פראג) היה רב בכמה ערים במזרח ומרכז אירופה, בהן טורובין, לובמלא, לובלין, פשמישל, פוזנן, וינה ופראג, מרבני "ועד ארבע ארצות" וראש ישיבה בלובלין. מאבות משפחת אוירבך.

## תולדות חייו
נולד בשנת ה'ש"י (1550) לערך בווינה או בפוזנן, לאביו ר' דוד טעבל. לפי מקורות רבים היה חתנו של המהרש"ל, ולפי טענה אחרת היה זה רב אחר בעל שם דומה.

התמנה לכהן כרב בטורובין, לאחר מכן בלובמלא. בשנת ה'של"ח התמנה לרב וראש ישיבה בלובלין, במקומו של המהרש"ל. בישיבתו למדו מאות תלמידים, בהם רבי יהושע העשיל חריף מקראקא. 

בלובלין הסתכסך עם מהר"ם מלובלין, שעמד אף הוא בראשות ישיבה בעיר, גם אודות חילוקים בשיטת הלימודים מאחר שהמהר"ם תמך בשיטת הפלפול, רבי שמעון התנגד לה. המהרש"א שהתבקש להכריע המחלוקת, בחר לא להתערב . בלובלין כיהן עד שנת 1584.

מלובלין עבר לכהן כרבה של פרעמישלא. אין ידוע בדיוק באילו שנים חי שם. בשבתו בפרעמישלא כיהן כדיין ב"ועד ארבע ארצות", וחתימתו מופיעה על מסמכים רבים יחד עם גדולי הדור בפולין של אותה התקופה. מספר שנים לאחר מכן התמנה לרבה של פוזנן והרב הראשי של מחוז "פולין גדול". 

בשנת ה'שפ"ט עבר לכהן כרבה של וינה וכל אוסטריה. זמן קצר לאחר מכן, בסביבות שנת ה'ש"צ, עבר לכהן כרבה של פראג, במקומו של הרב יום טוב ליפמן הלר שהודח מתפקידו על ידי השלטונות. בתפקיד זה כיהן כשנתיים, עד לפטירתו בי"ז בחשוון ה'שצ"ב (12 בנובמבר 1631). נקבר בבית הקברות היהודי העתיק בפראג.

## לקריאה נוספת
* נתן רפאל אויערבך, "הגאון ר' שמעון וואלף אויערבך זצ"ל, ה' ש"י (?) – ה' שצ"ב", **[[ישורון (מאסף תורני)|ישורון]]** יב (ה'תשנ"ג), עמ' תרנה–תרצב.
* שלמה אנגלארד, "לתולדות הג"ר שמעון וולף אויערבך", **ישורון** יד (ה'תשס"ד), עמ' תתריב–תתרכב.
* נתן רפאל אויערבך, **שומרי משמרת הקודש: הרבנים למשפחת אויערבך באשכנז**, הוצאת פלדהיים, ירושלים, ה'תש"ע, עמ' 36–77.

## קישורים חיצוניים
* 

## הערות שוליים

קטגוריה:ילידי 1550
קטגוריה:ראשוני האחרונים
קטגוריה:רבנים פולנים
קטגוריה:ראשי ישיבה פולנים
קטגוריה:פשמישל: רבנים
קטגוריה:לובלין: רבנים
קטגוריה:פוזנה: רבנים
קטגוריה:וינה: רבנים
קטגוריה:פראג: רבנים
קטגוריה:יהודים הקבורים בבית הקברות היהודי העתיק בפראג
קטגוריה:נפטרים ב-1631
ביבוי הלוי

**רב ביבוי (ביבי) הלוי** היה גאון ישיבת סורא בשנים 777–788.

## חייו
בנו של רב אבא (או רבא) מנהר פקוד. עלה על כס הגאונות בשנת 777. בסביבות שנת 785 תיקן, יחד עם עמיתיו מישיבת פומבדיתא, רב הונא מר הלוי ורב מנשה, ששעבוד נכסים יחול גם על מיטלטלין. תקנה זו משקפת את המצב הכלכלי החדש של יהודי בבל, שבו החקלאות כבר לא תפסה מקום עיקרי ורוב האנשים לא החזיקו קרקעות רבות.

יש המייחסים לו את ספר "בשר על גבי גחלים", אך הדעה הרווחת שוללת זיהוי זה.

לאחר פטירתו ב-788 התמנה רב הילאי בן מרי.

## לקריאה נוספת
* רב שרירא גאון, **[[אגרת רב שרירא גאון]]**, חלק ה פרק ג.

## הערות שוליים

קטגוריה:גאוני סורא
קטגוריה:יהודי בבל במאה ה-8
קטגוריה:נפטרים ב-788
ליגת העל בכדורעף נשים

**ליגת העל בכדורעף נשים** היא ליגת כדורעף נשים הגבוהה ביותר בישראל. 

הליגה הוקמה בשנת 1960 והקבוצה בעלת מרב הזכיות היא הפועל נעמן/מטה אשר עם 15 אליפויות, בעוד האלופה הנוכחית היא מכבי חיפה.

## היסטוריה

### לפני הקמת הליגה
לפני הקמת הליגה הבכירה, משנות ה-20 ושנות ה-30 היווה הכדורעף ענף ספורט מעודף בקיבוצים בארץ ישראל ובמיוחד בקיבוץ הארצי (במחנות והכשרות השומר הצעיר בפולין וגליציה). בשנים אלו המשחקים שהתקיימו היו משחקי ראווה, ובהמשך טורנירים במסגרת אליפויות של איגוד ספורט הפועל.

#### זוכות באליפות הפועל (1939 - 1944)

### הליגה הבכירה בכדורעף נשים
הליגה החלה לפעול ב-11 בפברואר 1961 במתכונת של שלושה בתים (צפון, מרכז, דרום) כשבסיום משחקי הבתים, מתמודדות שלושת ראשי הבתים על האליפות. כל 12 הקבוצות המקימות של הליגה השתייכו למרכז הפועל, מהקיבוצים: שריד, כפר מסריק, עין שמר, דן, יקום, מעברות, נען, גת, העוגן, עין החורש, מענית וקבוצה אחת מהעיר בת ים.

בסוף שנות ה-70 החלה דעיכה בשליטת הקיבוצים בענף ורובן התאחדו תחת מועצות אזוריות. בשנות ה-90 הוחל בליגה שיתוף שחקניות זרות וכיום ניתן להחזיק 4 זרות בסגל. ערוץ הספורט משדר בקביעות את סדרות ה"גמר-עף" וגמר גביע המדינה.

אלופת הליגה משתתפת בעונה שלאחר מכן במוקדמות ליגת האלופות בכדורעף נשים (CEV Women's Champions League) והסגנית משתתפת בגביע האתגר האירופאי (CEV Women's Challenge Cup).

## רשימת קבוצות לעונת 2020/2021
* מכבי XT חיפה
* הפועל כפר סבא
* מ.כ. מכבי רעננה
* קאנטרי קלאב תל אביב
* הפועל עירוני קריית אתא
* מכבי חדרה
* מכבי בנות נצרת
* מכבי מוסינזון הוד השרון

## אלופות וסגניות

הטבלה הבאה מסכמת את כלל הזוכות באליפות הליגה. קבוצה המסומנת ב**כתב מודגש** זכתה גם בגביע המדינה באותה העונה והשלימה דאבל.

## אליפויות לפי קבוצה

## קישורים חיצוניים
* אתר איגוד הכדורעף בישראל
* היסטוריית הכדורעף הישראלי

## הערות שוליים

ליגת העל נשים
כדורעף
ליגת העל
קטגוריה:ליגות בספורט בישראל
אברהם אלמליח (רב)

הרב **אברהם אלמליח** (ה'תרפ"ה, 1925, אלקלעה, מרוקו – כ"ח באב ה'תשע"ב, 15 באוגוסט 2012, ירושלים) היה רב ודיין ישראלי, שכיהן כרבה הספרדי של העיר דימונה, אב בית הדין הרבני בבאר שבע, אב בית הדין בירושלים, מנכ"ל בתי הדין הרבניים, אב בית הדין המיוחד לגיור וממייסדי בית הדין לגיור של הרבנות הצבאית. מחבר סדרת הספרים "בתוך עמי".

## קורות חייו ופועלו
נולד בעיירה אלקלעה  שבאזור מרקש, למשה וחסיבה אלמליח. למד אצל רבי יהודה אלמליח, רבי יצחק הכהן ורבי מסעוד חזן באלקלעה. משהתגלו בו כישרונות מיוחדים, נשלח בשנת ה'תרצ"ח ללמוד בישיבתו של הרב יעקב דהאן במרקש, והתגורר בביתו. הוסמך כשוחט בשנת ה'תש"ג, והחל לשמש כמלמד בתלמוד תורה באזור. הוא הקים ישיבה בכפר אמזמז וכיהן גם כרשם נישואין וגיטין בבית הדין של רבי מכלוף אבוחצירא במרקש, והשניים נשארו בקשרי ידידות שנים לאחר מכן לאחר שעלו לארץ.

בשנת ה'תשט"ו עלה לישראל, והחל לשמש כרבהּ של העיר דימונה.

במרץ 1970 הגיעה קבוצה בת 49 איש "עבריים", ובראשם מנהיג הקבוצה בן-עמי בן-ישראל, אשר הצהיר כי אין בכוונת הקבוצה להתגייר ולקבל את חוקי ההלכה המקובלים במקום המנהגים שלהם. בעקבות זאת, פנה הרב אלמליח, לצד רבנים ואישי ציבור נוספים, למשרד הפנים בבקשה שלא לקלוט עוד מבני הקבוצה בישראל, ובעקבות כך, חדלו המוסדות הרשמיים לסייע להם.

בשנת ה'תשל"ח (1978) הוסמך לדיינות בידי הרבנות הראשית. בשנת ה'תשמ"ג, החל לכהן כדיין בבית הדין בבאר שבע ובשנת ה'תשמ"ה היה למנהל בתי הדין הרבניים בישראל. נשלח מספר פעמים על ידי הרב הראשי לישראל, מרדכי אליהו, לטפל בענייני גיטין בדרום אמריקה ובצרפת. בשנת ה'תשנ"א התמנה לאב בית הדין המיוחד לגיור בירושלים. היה מהתומכים בפסק דין האח והאחות של הרב שלמה גורן.

יצא לגמלאות בשנת ה'תשנ"ד, ועבר להתגורר בשכונת הר נוף בירושלים וללמד בכולל "דרכי הוראה לרבנים" של הרב מרדכי אליהו. בנוסף, שימש כיו"ר הוועדה לבחינת דיינים, כאב בית הדין לגיור של הרבנות הצבאית, אב בית דין במרסיי, והיה מחברי הוועדה לבחירת רבנים ראשיים לישראל בשנת ה'תשס"ג.

נפטר בכ"ח באב ה'תשע"ב (15 באוגוסט 2012), ונקבר בהר המנוחות.

## משפחתו
היה נשוי לזהרה (נפטרה ב-2015).

בנו, אל"ם (במיל') הרב שמעון אלמליח שירת כרב פיקוד העורף ורב זרוע היבשה והוא מכהן כדיין בבית הדין הצבאי לגיור.

## ספריו
הרב אלמליח חיבר את סדרת הספרים **בתוך עמי** המונה ארבעה כרכים:
* חלק א - על מסכתות גיטין וקידושין וטור הלכות כתובות. ה'תשל"ז.
* חלק ב - על מסכתות ביצה ומועד קטן וקונטרס **בן עמי** על פרשיות השבוע. ה'תש"ם.
* חלק ג - על תחילת טור אורח חיים. ה'תשמ"ג.
* חלק ד על טור הלכות שבת. ה'תשס"ו.

בשנת התשמ"א זכה ב"פרס הרב טולידאנו לספרות תורנית" על ספריו.

## קישורים חיצוניים
* * 
* 
* הרב אברהם אלמליח - אזכרה לזכרו בכולל דרכי הוראה לרבנים.
* הרב שלמה דיין, חזיונות להרב אברהם אלמליח רב העיר דימונה ואבד בירושלים
* קברו באתר BillionGraves.

## הערות שוליים

קטגוריה:רבנים מרוקאים ישראלים
קטגוריה:רבני ערים בישראל
קטגוריה:דימונה: רבנים
קטגוריה:מרסיי: רבנים
קטגוריה:אבות בית הדין הרבני בבאר שבע
קטגוריה:אבות בתי דין לגיור
קטגוריה:זוכי פרס הרב טולידאנו
קטגוריה:עולים בשנות ה-1950
קטגוריה:ישראלים ילידי מרוקו
קטגוריה:תלמידי רבי יעקב דהאן
קטגוריה:יהודים הקבורים בהר המנוחות
קטגוריה:ישראלים שנולדו ב-1925
קטגוריה:ישראלים שנפטרו ב-2012
קטגוריה:אנשי חבר הרבנים שעל ידי הפועל המזרחי
קטגוריה:מלמדים
יוסף גז

הרב **יוסף גז** (וגם **גג**', **גדג**' או **אלגז**. 1861 או ה'תרכ"ט 1868 - כ"ו באלול ה'תרצ"ד, ספטמבר 1934) היה רב תוניסאי, בן למשפחת הרבנים גז', שכיהן כאב בית דין בתוניס ורבה הראשי של יהדות תוניסיה בשנים 1928–1934.

## תולדות חייו
נולד בתוניס בשנת 1861 או 1868 (תחילת שנת ה'תרכ"ט) לאמו רחל סעדה ואביו רבי חיים דוד גז, רב ודיין בתוניס ומחבר הספר "חיים לישראל" על הש"ס ובנו של רבי יוסף גג' (הראשון) (בעל "פי המדבר" ו"זר זהב"). למד מפי אביו. נשא את רחל דיין באלג'יר.

החל משנת ה'תרס"ג לערך כיהן כדיין בעיר מהדיה. בשנת 1906 התמנה לאב"ד בסוסה, שם ייסד את בית הכנסת כתר התורה, כיום בית הכנסת היחיד בעיר. בשנת ה'תרפ"ח (יולי 1928) נפטר רבה של תוניס והרב הראשי של תוניסיה, נסים ירחי (לאחר שכיהן בתפקיד חודשים ספורים, מאז פטירתו של הרב משה שתרוג), ורבי יוסף מילא את מקומו. פעל לחיזוק ישיבת "חברת התלמוד" (שייסד בתוניס הרב שלמה דאנה) ולשם כך הזמין מג'רבה לתוניס את הרב מצליח מאזוז, שלימים יסד בתוניס את ישיבת כסא רחמים. התכתב עם גדולי תוניסיה בדורו, כרבי ישראל זיתון רבי כלפון משה הכהן ועוד.

הרב גג' כיהן בתפקידו עד לפטירתו בכ"ו באלול ה'תרצ"ד (ספטמבר 1934), ואת מקומו מילא הרב דוד כטורזא.

בשנת 1929 עוטר בדרגת "אביר" במסדר לגיון הכבוד הצרפתי, על ידי נשיא צרפת, גסטון דומרג.

## כתביו
* **יגן ה**' - שו"ת ודרושים. שריד מחיבור גדול ורחב שכלל תשובות רבות, חידושים על הש"ס ודרשות, שאבד בימי מלחמת העולם השנייה. יצא לאור בידי "מכון מורשת תוניסיה" בשנת ה'תשס"ט.
***יקרא דשכבי** - כתב יד - דרשות על נפטרים שכתב בתקופת כהונתו בערים מהדיא וסוסא בשנים התרס"ג-התרס"ח. כתב היד נמצא כיום בספריה הלאומית.
***[https://web.nli.org.il/sites/NLI/Hebrew/digitallibrary/pages/viewer.aspx?presentorid=MANUSCRIPTS&docid=PNX_MANUSCRIPTS990001149520205171-1#|FL21948259 הספדים ודרושים - כתב יד]** - נמצא כיום במכון יד יצחק בן צבי. יוסף אביב"י זיהה שהוא שייך לרב יוסף גז על ידי השוואה של כתב היד לכתב ידו של הרב יוסף גז בהסכמתו לשליחות השד"ר מרדכי שלמה אלפייה בכת"י בן צבי 1727. 
כמו כן, הערות ממנו מופיעות במספר מקומות בספרו של אביו "**[[חיים דוד גז|חיים לישראל]]**" ופסקי הלכה ממנו מופיעים בכתב היד של פנקס בית הדין של העיר סוסה בתוניסיה מהשנים תרס"ז-תרפ"ז.

## לקריאה נוספת
* לקט קטעים מספרו '''יגן ה'''' באתר 'החכם היומי' של ארגון 'כל ישראל חברים'.
*הרב משה דידי, **תולדות המחבר**, בהקדמה לשו"ת יגן השם, אלעד ה'תשס"ט, עמ' 9–28.
* הרב רפאל בנימין כהן, **מלכי תרשיש** עמ' קמב אות ג' (משפחת גג' סעיף אות ט)

## קישורים חיצוניים
* יום פטירתו של רבי יוסף גז (השני), אתר "תוניסיה מורשת".
* הרבנים הראשיים לתוניסיה  באתר "תוניסיה מורשת".

## הערות שוליים

קטגוריה:תוניס: רבנים
קטגוריה:רבנים ראשיים לתוניסיה
קטגוריה:יהודים הקבורים בתוניסיה
קטגוריה:אבות בתי דין
קטגוריה:מחברי ספרי שו"ת
קטגוריה:מעוטרי אות לגיון הכבוד
קטגוריה:ילידי המאה ה-19
קטגוריה:נפטרים ב-1934